حاولت كتير اوديها بس هي رفضت أنا اكيد.مش مكسله اودي بنتي لدكتور خصوصا اني دكتوره وعارفه ده كويس
نتعلم ثقافة الاعتذار، ونقول واحنا صادقين لعيالنا: أنا آسفة لو كنت أسأت ليكي قاصدة أو غصب عني، وأنا بحبك ومحتاجة أكون جنبك، ساعديني نقرّب لبعض، خلينا نقابل دكتور يقول لنا الغلط فين ومين محتاج يتغير وأنا مش هكابر لو قال إني محتاجة أتغير وساعتها هطلب منك يا بنتي تساعديني على ده.! بنتك مجبتش العند من برة، اتعلمته من حد في البيت أو أسلوب التربية دفعها له، وتكوني مستعدة إن الطبيب ممكن يقول لك أنت اللي محتاجة تتساعدي مش هيا، لأن الناس بتجيلنا بعيالها بتوجه: "من فضلك صلّح العيال." وأنا مش ميكانيكي، أحياناً بسمع وبلاقي إن الله يكون في عونك إنك عايش مع الأهل دول، وساعتها بطلب من الأهل يشاركوا في التغيير، أو بعلم الولد استراتيچيات التأقلم مع هذه البيئة المسيئة.